### Resume

Økonomien i den kollektive trafik er udfordret i de kommende år på grund af faldende indtægter, da passagererne ikke fuldt ud er vendt tilbage til busserne efter Covid19. Samtidig er der stigende diesel-, el og gaspriser, en generel stigning i omkostningsindekset samt en stigning i udgifterne til handicapkørsel.

### Sagsfremstilling

Teknisk udvalg drøftede den 3. maj 2022 sag 94 og den 21. juni 2022 sag 142 de økonomiske udfordringer, der forventes som følge af dels den økonomiske aftale mellem KL/DR og Regionen, og dels grundet de øgede driftsomkostninger.

På mødet præsenteres og drøftes tiltag, der kan imødekomme de økonomiske udfordringer.

### Økonomi

Der forventes et større økonomisk underskud i 2022 i den kollektive trafik, som afregnes i 2023. Den samlede økonomiske udfordring i 2023 forventes at være mellem 8 - 10 mio. kr. Fra 2024 og frem forventes der en varig udfordring i størrelsen 8 - 9 mio. kr.

### Klima og resiliensvurdering

Nedskæringer i den kollektive trafik vil få negative konsekvenser for klimaet, hvis flere investerer i bil nr. 2. Reduktionen i den kollektive trafik kan medføre forringelse af den grønne mobilitet.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget drøfter tiltag til at imødekomme de fremtidige økonomiske udfordringer. |

### Beslutning

Drøftet.